دستونک
ڈولی بیگ
واھگ دل ء_ ہمیش انت ببوتیں ھما منی
زاناں کہ اے ہساب ء- نہ کنت بھہ ھدا منی
مرچی پدا اے وہد ء_ روا نی چکرتگ
مرچی پدا توار انت منا بے وپا منی
شیتان ء_ پندل ء- چہ بہشت ء- زبہر بیت
آ پیشگیں ہوا نوں نہ انت اے ہوا منی
سیاہیں گدے پہ ساپ نہ بیت باتن ء_ چراگ
چماں اگاں تو ششت کنۓ دل سپا منی
تئ دوستی ء- اے آس منی تالہہ ء- جتگ
تی حاترا اے لنٹ کننت ،لاالہ، منی
ڈولی منا تو دوست ستون ء- چہ گیش بۓ
یکیں جبین ء_ توک ء- گشۓ ماں دوسا منی